Okresná prokuratúra Nitra 
Damborského 1, 949 99 Nitra 1 	

Sp. zn. : 3 Pv 287/14/4403	Nitra, 9.1.2015
EEČ : 2-32-131-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Nitra
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
za prečin zanedbania povinnej výživy podľa § 207 odsek 1 Trestného zákona, ktorého sa dopustil na tom skutkovom základe, že: 
ako otec XXXXX, nar. XXXXX a XXXXX, nar. XXXXX, bytom u matky XXXXX XXXXX v XXXXX, hoci mal a má k týmto vyživovaciu povinnosť priamo zo Zákona o rodine a rozsudkom Okresného súdu v XXXXX sp. zn. XXXXX zo dňa 28.11.2002, právoplatným dňa 22.04.2003, bol zaviazaný prispievať na výživu XXXXX sumou 2.000,- Sk (66,39,- Eur) mesačne a na výživu XXXXX sumou 1.500,- Sk (49,79,- Eur) mesačne, ktoré bol a je povinný platiť vždy do 15-teho dňa v mesiaci vopred do rúk matky počnúc od právoplatnosti rozsudku, od 01.12.2012 si túto povinnosť riadne neplnil a tak za obdobie od 01.12.2012 do 31.08.2013 dlhoval na výživnom XXXXX sumu vo výške 347,51,- Eur a za obdobie od 01.12.2012 do 30.11.2014 dlhoval na výživnom XXXXX sumu vo výške 944,96,- Eur,  

lebo zanikla trestnosť činu.

Odôvodnenie:
Poverený príslušník Obvodného oddelenia Policajného zboru v XXXXX uznesením sp. zn. XXXXX zo dňa 25.04.2014 podľa § 199 odsek 1 Trestného poriadku začal trestné stíhanie a následne uznesením rovnakej sp. zn. zo dňa 09.07.2014  podľa § 206 odsek 1 Trestného poriadku vzniesol obvinenie XXXXX za prečin zanedbania povinnej výživy podľa § 207 odsek 1 Trestného zákona na skutkovom základe opísanom vo výroku tohto uznesenia a po vykonanom skrátenom vyšetrovaní predložil vyšetrovací spis prokurátorovi spolu s návrhom na zastavenie trestného stíhania.
Podľa § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu.
Podľa § 86 písmeno a) Trestného zákona trestnosť trestného činu zanedbania povinnej výživy podľa § 207 zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Preskúmaním vyšetrovacieho spisu som zistila, že skutok sa stal, je trestným činom a osobou páchateľa je XXXXX, pričom poukazujem na zápisnicu o trestnom oznámení a  zápisnice o výsluchoch svedkyne XXXXX XXXXX a listinné dôkazy nachádzajúce sa vo vyšetrovacom spise. Z uvedených dôkazov vyplýva, že obvinený XXXXX riadne neprispieval na výživu svojej dcéry XXXXX od 01.12.2012 do 31.08.2013 a za toto obdobie dlhoval na jej výživnom sumu vo výške 347,51,- Eur a na výživu svojho syna XXXXX od 01.12.2012 do 30.11.2014 a za toto obdobie dlhoval na jeho výživnom sumu vo výške 944,96,- Eur. 
XXXXX XXXXX XXXXX v zápisnici o výsluchu č.l. 22-26 dňa 04.12.2014 uviedla, že obvinený XXXXX jej dlhoval na výživnom na dcéru XXXXX za obdobie od 01.12.2012 do konca augusta 2013 sumu vo výške 347,51,- Eur a na syna XXXXX za obdobie od 01.12.012 ku dňu jej výsluchu (04.12.2014) vrátane novembra 2014 sumu vo výške 944,96,- Eur. Toto výživné jej doplatil 24.11.2014 do jej rúk v plnej výške. Deti netrpeli nebezpečenstvom núdze. 
Vzhľadom na to, že trestný čin nemal trvalo nepriaznivé následky a obvinený XXXXX vyživovaciu povinnosť na dcéru XXXXX za obdobie od 01.12.2012 do 31.08.2013 vo výške 347,51,- Eur a na syna XXXXX za obdobie od 01.12.2012 do 30.11.2014 vo výške 944,96,- Eur dodatočne splnil v plnej výške, rozhodla som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Erika Kučerová
prokurátorka